**Kort om projektet**

Udsendt Af Danmark er platform for personlige fortællinger fra alle Danmarks udsendte siden 1948. Der er behov for, at alle historier kommer frem – både de mange positive og de få skæbnesvangre. Alle udsendte fortjener, at deres historier bliver fortalt, og der er brug for at få sat fokus også på de positive historier om at stille op for fællesskabet. Historierne skal ud og leve, og i år er 70 året for Danmarks internationale tjeneste.

Projektet er et privat initiativ, der kører i regi af foreningen Folk & Sikkerhed.

Formålet er at:

* ***hylde, minde og anerkende*** de danskere, der på vegne af Danmark tager ud i verden på international mission.
* ***øge danskernes viden*** om Danmarks internationale engagement ved at give den enkelte udsendte en moderne platform for kommunikation.
* ***skabe en nærværende iscenesættelse*** af en lang række personligt oplevede dele af Danmarkshistorien set gennem udsendelsernes prisme.
* ***Sikre for den historiske del af kulturarven****for eftertiden* til undervisning og udstilling.
* ***skabe varige positive fællesskaber****på tværs af udsendelser og de udsendtes almindelige organiseringer eller netværk.*

Udsendt Af Danmark er et nationalt event, der på et år kommer rundt i hele landet og fortæller om de sidste 70 års udsendelser til krig, kriser og katastrofer. Fra de allerførste ture kort efter 2. verdenskrig og frem til i dag.

* Fra flagdag til flagdag kommer vi ud i 20 byer med en helt ny udstilling
* Bygget som en markant camp af containere sammen med veteraner på Refshaleøen
* Fire moderne virtual reality-oplevelser optaget sammen med Forsvaret
* 365 fantastiske og gribende personlige fortællinger – en hver dag
* En træningsbane så unge og gamle kan prøve kræfter med dagens fysiske krav
* Når året er omme, har vi talt med mere end 100 lokale skoler, gymnasier og medier